《予寓圃亦产双瓜方稚如琴轸为人落之》
明代·徐渭

未可充三棒，惟堪轸七弦。尽持挝孟德，莫去恼师延。

合并支苛雾，商量摆酷烟。长腰双鹄卵，大茧八蚕缠。

翠叶遮难满，黄臕映自妍。远藤香结字，近水脆生涎。

内履愁无地，悬匏苦在天。同心思苏小，匹骑走杨坚。

国岂无双士，军元有两甄。邵平闻恨晚，武瞾摘还怜。

虾蟹睛丫海，麖麋角聚颠。行排鸿入汉，齿露象埋田。

夜夏啼周日，麒麟哭鲁年。投梭贤母误，避杖走儿獧。

钩吻黄精贼，蟛蜞紫甲权。出蓝书未熟，本草注徒笺。

庆吊俱迂尔，蓍龟亦莽然。下帘翁巳矣，谁为跌三钱。

作者简介：徐渭（1521—1593），汉族，绍兴府山阴（今浙江绍兴）人。初字文清，后改字文长，号天池山人，或署田水月、田丹水，青藤老人、青藤道人、青藤居士、天池渔隐、金垒、金回山人、山阴布衣、白鹇山人、鹅鼻山侬等别号。中国明代文学家、书画家、军事家。民间也普遍流传他的故事传说，关于他年轻时如何聪明，后来如何捉弄官宦等。